Diari Oficial de la Generalitat Valenciana


Sumari del DOGV 9581, del 24-04-2023 (2023/4291)

Extracte de la Resolució de 4 d'abril de 2023, del rector de la Universitat Politècnica de València, per la qual es convoca el tercer concurs Living Sketch, de la Càtedra Living Architecture per a l'any 2023.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9581

Data del DOGV
:   24-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4291


Data del document
:   18-04-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * distinció honorífica

Extracte de la Resolució de 4 d'abril de 2023, del rector de la Universitat Politècnica de València, per la qual es convoca el tercer concurs Living Sketch, de la Càtedra Living Architecture per a l'any 2023. [2023/4291]  
BDNS (identif.): 688975  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/688975)  
  
Primer. Beneficiaris   
Hi podran participar totes les persones residents i amb domicili fiscal en territori d'Espanya.  
Les propostes podran ser presentades individualment o en grup, si bé un major nombre de participants no modifica la quantia dels premis i la quantitat guardonada; en el cas d'haver obtingut algun dels premis, serà transferida a la persona designada com a responsable del grup.  
  
Cada participant podrà presentar tantes propostes com desitge, si bé només una podrà rebre algun dels premis.  
  
Segon. Objecte   
L'objecte d'aquesta convocatòria és realitzar un dibuix arquitectònic o obra gràfica en dues dimensions assimilable, en què es posen de manifest les possibilitats d'almenys un producte de qualsevol d'aquestes tres col·leccions de la firma Living Ceramcis: Nuer by Kensaku Oshiro; Verso - sèrie completa, amb Cross Cut i Vein Cut en Living i en Lithotech; i Ductile relieves revestiment 60x120 - 7 col·leccions amb relleus diferents.  
L'obra ha de ser única i original. La temàtica i la tècnica o tècniques utilitzades són totalment lliures, i s'accepten propostes a mà, mitjançant ordinador o amb tècnica mixta. El resultat final ha de ser una obra en format DIN-A3, horitzontal o vertical a criteri de l'autor/a o autors/es, amb una resolució de 600 ppi i un pes màxim de 15MB. La documentació s'entregarà exclusivament per mitjans digitals; per tant, aquelles propostes realitzades sobre suport físic hauran de ser convenientment escanejades.  
  
Tercer. Bases reguladores   
Accessibles en: http://www.upv.es/contenidos/CALIVING/  
  
Quart. Quantia   
S'estableixen vint-i-nou premis dotats amb un primer premi de 2.000 €, un segon premi de 1.500 €, un tercer premi de 1.000 €, un quart premi de 500 € i vint-i-cinc accèssits de 100 €.  
  
Cinqué. Termini de presentació de sol·licituds   
El termini de presentació de sol·licituds estarà obert fins a les 23.59 del 18 de maig de 2023.   
  
València, 18 d'abril de 2023. El rector: José Esteban Capilla Romá.